  Руслан Нуриахметов Майя Бывальцева Удмуртие кунлэн лымшор улосвылъёсысьтыз шуныт омыр лыктэ. Вуись шутэтскон нуналъёсы шаерамы температура +13 градусозь ӝутскоз. Со сярысь элькун Гидрометцентрлэн пресс-службаез ивортӥз. Кӧснуналэ, 9-тӥ оштолэзе, потон уе -2…+3 градус луоз, нуназе омыр -8…+13 градусозь шуналоз. Куазь кӧс луыны кулэ. Арнянуналэ потон уе, озьы ик ӵукна, тросаз ёросъёсын ӧжыт зороз. Уйин +2…+7, нуназе +7…+12 градус возиськоз. Вордӥськонэ, 11-тӥ оштолэзе, зорыны кулэ ӧвӧл. Уйин 0…+5, нуназе +12…+17 градус луоз. « Таӵе температура та вакытлы эсэпъёслэсь 5-6 градуслы вылӥынгес но оштолэзьлэн куинетӥ декадаезлы тупагес » Удмуртиысь Гидрометцентрлэн пресс-службаез Уйин но ӵукна инытосын сюресъёс вылын йӧвалег. Нырысь-валысь чакланъёсъя, вуоно арнялэн нырысетӥ ӝыныяз температура шӧдскымон уз воштӥськы. Тегъёс: Удмуртия Гидрометцентр тулыс куазь Ижкар  